Utseendet til artene tyder sterkt på at de har et underjordisk levesett. Arbeidere av slekten furasjerer enkeltvis. De er generalister som angriper andre maur, termitter, ulike larver og andre småkryp, og som også gjerne samler frø med elaiosomer, som maurene gnager av. Siden maurene gjerne transporterer frøene noen avstand før de gnager av elaiosomene og kvitter seg med dem, får plantene transportert frøene sine.